section_heading: Rijeka Aheront u mitologiji
paragraph_text: U vrijeme antičke Grčke riječ Aheront izgovarala se je kao ὁ ἄχεα ῥέων (ho akhea rheōn), a to je značilo rijeka boli, i vjerovalo se da je povezana s rijekom Stiks, preko koje je mitski Haron prevozio duše tek umrlih u Had. Jezero po imenu Aherosija, rijeka s još uvijek istim imenom Aheront, kao i ostatci hrama Nekromanteiona ( to je jedini hram posvećen bogu Hadu) pronađeni su pored mjesta Parga, na nasuprotnoj strani otoka Krf.